Sent fredag aften fik Østjyllands Politi en melding om et indbrud, og hurtigt blev et par patruljer sendt af sted med udrykning.

Men omkring krydset ved Thorvaldsensgade og Carl Blochs Gade i det centrale Aarhus gik det galt.

- Den ene politibil snitter den anden en lille smule, men nok til at den kommer ud af kurs. Den kører derfor ind på et græsareal, men da græsset er vådt og fedtet, kan den ikke bremse, så den glider lige så stille med fronten først ned ad skrænten og i åen, så fronten af bilen havner i vandet, siger vagtchef Klaus Hvegholm Møller fra Østjyllands Politi til TV 2 | ØSTJYLLAND.

Han understreger, at det hele foregik udramatisk, og at der ikke var andre bilister involveret i ulykken, ligesom politifolkene heller ikke kom til skade og selv kunne forlade bilen.

Uheldet skete fredag aften omkring klokken 23.20.

Uheldet fandt sted krydset ved Thorvaldsensgade og Carl Blochs Gade i det centrale Aarhus: